Με το που μπαίνεις στην Βίλα νιώθεις την θετική ενέργεια και τη θαλπωρή σαν να πηγαίνεις στο εξοχικό αγαπημένου σου συγγενή! Τα επίπεδα αισθητικής, καθαριότητας και ασφάλειας είναι πολύ υψηλά! Η Ανθή είναι ευχάριστη, ευγενική, διακριτική και η ταχύτητα με την οποία επιλύει οτιδήποτε προκύψει είναι πραγματικά εντυπωσιακή! Λόγω ενεργειακής κρίσης συμβαίνουν αρκετές σύντομες διακοπές ρεύματος, οι οποίες επηρεάζουν το Wi-Fi και το Digea σήμα στην τηλεόραση. Η γειτονιά είναι ασφαλής κυρίως λόγω των σκυλιών που λειτουργούν σαν σύστημα ειδοποίησης συναγερμού προς αγνώστους, πράγμα που σημαίνει ότι χρειάζονται χρόνο μέχρι να συνηθίσουν τους νέους επισκέπτες. Τα σαββατοκύριακα θα δείτε πυροτεχνήματα από διάφορες εκδηλώσεις και θα ακούσετε ένα μείγμα από διάφορες μουσικές κυρίως από τα Beach Bar. Οι γείτονες είναι θορυβώδεις όπως και τα σκυλιά τους. Η Ανθή βγάζει βόλτα τα σκυλιά της 2 φορές ημερησίως και τις ώρες κοινής ησυχίας τα έχει μαζί της στο δωμάτιο της. Η αμμουδιά απέχει μόλις 5' με τα πόδια και είναι τεράστια! Η θερμοκρασία τα βράδια πέφτει αισθητά και έτσι δεν χρειαστήκαμε καθόλου κλιματισμό κατά την διάρκεια του ύπνου! Η γυναίκα μου – που έχει φοιτήσει στην Αγγλία - εντυπωσιάστηκε από την καλαισθησία και την οργάνωση της Βίλας καθώς και από την σεμνότητα της Ανθής και ήδη πρότεινε το κατάλυμα και σε άλλες φίλες και πρώην συμφοιτήτριες της ! Είναι ιδανικός προορισμός για όλους όσους είναι εξοικειωμένοι με αυτού του είδους την φιλοξενία και έχουν την παιδεία να αντιληφθούν την εκλεπτυσμένη ποιότητα αυτής της προσφερόμενης φιλοξενίας! Σίγουρα θα ξανά έρθουμε οικογενειακώς για μεγαλύτερο χρονικό διάστημα!